Bantay Malindig

Ti Bantay Malindig (naamammuan pay a kas Bantay Malindik ken Bantay Marlangga) ket dakkel a mabalin nga aktibo nga estratobulkan idiay isla ti Marinduque, Filipinas. Mabalin a ti nagan a Marinduque ket naala manipud iti "Marindik" wenno "Malindik". Ti sarsarita nga inbagbaga babaen ti tattao ti Buenavista, ti ili nga adda iti sakaanan ti Bantay Malindig, nga idi kano las-ud dagiti panawen ti kastila, ti maysa a Kastila a soldado ket napukaw kano. Isu ket nakabiruk ti babai a nakatugaw nga agur-urnos ti pagay. Dinamagna no ania kano ti nagan ti daytoy a lugar. Ti insungbatna iti Tagalog ket "matindig" ("tumakderakman") tapno nasaysayaatna a makita ti lugar. Ti kastila inallilawna ti insungbat ti babai ken inpagarupna a ti bantay ket tinawtawagan iti "Matindig", gapu ta saan met a makabalikas iti Tagalog, tinawaganna metten iti "Malindig".

Ti Malindig ket naikedkeddeng a mabalin nga aktibo, gapu kadagiti solpatariko nga ubbog ti Malbog. ITi naisangayan a lokasionna, iti tengnga ti Abagatn a Tagalog, ket agpartuat ti panorama a mangsakop ti Mindoro, Isla ti Verde, ken ti Abagatn a Luzon aginggana idiay Bicol ken Isla ti Burias. Adda met ti militar a lugar iti 900 MASL.Mt. Malindig-Mountain Climb

Ti bantay ket isu ti kadakkelan iti Isla ti Marinduque ken ti kadayegan a masangat ken pagnaen iti isla babaen dagiti agkalalay-ay, ken naamammuan gapu ti nasangayan nga enbironmento ken biodibersidad. Daytoy ket pagtaengan dagiti nadumaduma a sebbangan dagiti naatap nga orkida ken dagiti dadduma pay nga endemiko a biag ti kaatapan. Gapu tu katayagna iti kangato ti 1,000 metro itingato tilessaad ti baybay, babaen ti linteg daytoy ket naikeddeng a kas nasalakniban a lugar. Ti malmalmeng a bulkan ket addaan kadagiti tallo a pantok, ti pannagna idiay pantokna ket nalaka wenno nalaka bassit. Kalpasan ti pannakalabas ti Estasion ti Radio iti dayta a banaty, daytoy ket naamammuan a kas pannagna iti nalumotan ken narikpan a balawbaw ti bakir nga addaan iti naangep a kaarrubayan. Daytoy ket inus-usar pay ti tattao ti a pagaraban ti baka.

Idi las-ud ti panawen dagiti Amerikano a panaturay kadagiti isla ti Filipinas, ti Bantay Malindig ket nnaganan idi ti "Mount Marlanga" babaen dagiti Amerikano. Ti nagan ket nabaliwan manipud iti kasisigud a nagan iti "Bantay Malindig".


 Kitaen pay 
 Listaan dagiti aktibo a bulkan ti Filipinas
 Listaan dagiti mabalin nga aktibo a bulkan ti Filipinas
 Listaan dagiti di aktibo a bulkan ti Filipinas
 Instituto ti Filipinas iti Bulkanolohia ken Sismolohia
 Singsing ti Apuy ti Pasipiko

 Dagiti nagibasaran 

 Dagiti akinruar a silpo 
 programa ti Global a Bulkanismo
 Opisial a website ti Marinduque

Kategoria:banbantay ti Filipinas
Kategoria:dagiti bulkan ti Luzon
Kategoria:Dagiti estratobulkan
Kategoria:Dagiti mabalin nga aktibo a bulkan ti Filipinas